12 E qai kaya vei Eparaama o Jiova: “Mo lako tani mai na nomu vanua, biuti ira na wekamu kei na vale i tamamu, mo lako ina vanua au na vakaraitaka vei iko.+2 Au na cakava mo matanitu levu, au na vakalougatataki iko, au na cakava me rogo na yacamu, o na qai vu ni veivakalougatataki.+3 Au na vakalougatataki ira era vosa vakalougatataki iko, au na cudruvi koya e rukaki iko,+ era na vakalougatataki* tale ga ena vukumu+ na vuvale kece e vuravura.”4 E mani lako o Eparaama me vaka e tukuna vua o Jiova, e tomani koya o Loti. E yabaki 75 o Eparaama ena gauna e biuti Karana kina.+5 E kauti Serai+ na watina o Eparaama kei Loti na luvei tuakana,+ e kauta tale ga na iyau kece+ kei ira na dauveiqaravi e rawati mai Karana, qai toso sara nodra ilakolako ina vanua o Kenani.+ Nira sa yaco ina vanua o Kenani,6 e lakova na vanua o Eparaama me yaco sara i Sikemi,+ volekata na vunikau lelevu kei More.+ Era sa tawavanua tu na kai Kenani ena gauna oya.7 E qai rairai vei Eparaama o Jiova, e kaya: “Au na solia na vanua+ qo vua na nomu kawa.”+ E mani tara e kea e dua na icabocabonisoro vei Jiova, ni a rairai vua.8 E qai toki mai kea me lako ina ulunivanua ena tokalau kei Peceli,+ qai birika nona valelaca me tiko ena muaira o Peceli, o Ai+ ena tokalau. E tara e kea e dua na icabocabonisoro vei Jiova+ qai kaciva na yaca i Jiova.+9 Oti oya e tokitaka nona keba o Eparaama qai veitokiyaki voli mai na dua na keba ina dua tale na keba me lako vaka ina Nikepi.+10 E qai yaco na dausiga ena vanua, mani gole sobu i Ijipita o Eparaama me lai tiko kina vakalekaleka*+ ni sa tarabi na dausiga ena vanua.+11 Ni vakarau curu i Ijipita, e kaya vei Serai na watina: “Yalovinaka, rogoci au! Au kila ni o sa rui marama totoka.+12 O koya gona, nira raici iko na kai Ijipita era na kaya sara ga, ‘Qo na watina.’ Era na qai vakamatei au, ia era na vakabulai iko.13 Yalovinaka mo kaya ni o ganequ, me lako vinaka vei au, au na vakabulai kina.”+14 Ni curu ga yani i Ijipita o Eparaama, era raica na kai Ijipita ni marama totoka dina o Serai.15 Nira raici koya na turaga ni vanua nei Fero, dua na ka nodra vakacaucautaki koya vei Fero, mani kau sara na marama qo ina vale i Fero.16 E qaravi Eparaama vinaka o Fero ena vuku i Serai mani taukena o koya na sipi, na bulumakau, na asa tagane kei na asa yalewa, na tagane kei na yalewa dauveiqaravi, kei na kameli.+17 E qai totogitaki Fero kei na nona vuvale o Jiova ena mate ca,* ena vuku i Serai na wati Eparaama.+18 Mani kacivi Eparaama o Fero qai kaya: “Na cava o sa cakava qo vei au? Cava o sega kina ni tukuna vei au ni watimu?19 Na cava o kaya kina, ‘E ganequ o koya,’+ ni voleka sara meu tauri koya me watiqu? Qo na watimu. Tauri koya drau lako!”20 E mani vakaroti ira nona tamata o Fero mera laivi Eparaama me lako kei watina kei na ka kece e taukena.+
iVakamacala e ra
^ Se “era na rawata me nodra na veivakalougatataki.”
fij_Latn fij_Latn fij_Latn